Diari Oficial de la Generalitat Valenciana


Sumari del DOGV 3052, del 07-08-1997 (1997/8893)

ACORD de 28 de maig de 1997, de la Comissió Territorial d'Urbanisme de València, sobre l'homologació de les Normes Subsidiàries de Planejament de Massalavés.
-------------------------------------------------------------------------------------------------------------------------------------------------------------

### Dades del document

Número de DOGV
:   3052

Data del DOGV
:   07-08-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8893


Data del document
:   28-05-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 28 de maig de 1997, de la Comissió Territorial d'Urbanisme de València, sobre l'homologació de les Normes Subsidiàries de Planejament de Massalavés.  
La Comissió Territorial d'Urbanisme de València, en sessió del dia 28 de maig de 1997, va adoptar l'acord següent:  
Vist l'expedient remés per l'Ajuntament de Massalavés sobre l'homologació de les normes subsidiàries de planejament, a l'efecte d'aprovació definitiva, i de conformitat amb els següents:  
Fets  
Primer  
L'expedient va ser aprovat inicialment el 4 de desembre de 1996. Es va sotmetre a informació pública mitjançant la publicació de sengles anuncis en el Diari Oficial de la Generalitat Valenciana, núm. 2.918, de 29 de gener de 1997, i en el periòdic Las Provincias de 4 de gener de 1997, i conclou l'exposició pública sense que s'hi presentaren al·legacions. L'Ajuntament va aprovar provisionalment el document el dia 5 de març de 1997.  
Segon  
El projecte consta de memòria justificativa, plans d'informació i plans d'ordenació. Així mateix, s'ha remés una còpia de l'expedient administratiu, i la documentació està completa segons l'article 27 de la Llei Reguladora de l'Activitat Urbanística.  
Tercer  
Massalavés té normes subsidiàries de planejament, aprovades definitivament per la Comissió Territorial d'Urbanisme el dia 6 de març de 1996.  
Quart  
L'objecte de l'expedient tramitat és l'homologació global de les normes subsidiàries de planejament a la Llei Reguladora de l'Activitat Urbanística.  
Cinqué  
La Comissió Informativa de la Comissió Territorial d'Urbanisme de València, en sessió del dia 19 de maig de 1997, va emetre un informe sobre el projecte que ens ocupa, i compleix així l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Fonaments de dret  
Primer  
Les Normes Subsidiàries de Planejament de Massalavés van ser aprovades de conformitat amb les disposicions del Text Refós de la Llei del Sòl de 1992. L'Ajuntament, fent ús de les possibilitats atorgades per la pròpia LRAU, en la disposició transitòria primera i a la Instrucció de Planejament 1/96 sobre homologació de plans d'urbanisme a la Llei 6/94, presenta document d'homologació global de les citades normes subsidiàries, per a passar a ser pla general homologat a la LRAU.  
Segon  
El document d'homologació que es presenta respon al model d'homologació global declarativa. I és a l'efecte exigible el procediment propi de la modificació de planejament, segons disposa la citada instrucció de planejament.  
Tercer  
Respecte de les distintes parts que componen l'homologació cal assenyalar:  
1. Xarxa primària per a dotacions i infraestructures públiques  
Recull el document com a xarxa primària aquells serveis, dotacions i infraestructures que es qualificaven de sistemes generals en el document de planejament aprovat, així mateix incorpora a aquesta xarxa uns altres elements que no semblaven integrats com a tals en l'esmentat document de planejament general. Respecte d'aquests elements cal destacar el següent:  
A. Parc públic: assenyalar el compliment de l'estàndard previst en la Llei de 5.000 m2/1.000 habitants mitjançant la previsió de dos parcs de 21.615 m2 i 17.685 m2, respectivament.  
B. Infraestructures: es defineixen com a xarxa primària la línia de ferrocarril València-Castelló de la Ribera, la CN 340, tant en el seu antic traçat com en el desplegament, i el viari que estructura els sòls urbans i urbanitzables. Així mateix, es defineixen com a tals els principals eixos de les xarxes de claveguerams, energia elèctrica i proveïment d'aigua potable.  
C. Dotacions públiques: parc esportiu, zones escolars, Ajuntament, església, centre de salut, àrea institucional.  
2. Definició de sectors  
Es delimiten quatre sectors, que ja apareixien delimitats en les normes subsidiàries. I compleix els criteris de sectorització de l'article 20 de la LRAU en quedar configurats per elements perimetrals de xarxa primària.  
Únicament assenyalar respecte d'això una xicoteta correcció en la banda nord del sector 2, ja que busca l'entroncament de la connexió amb la CN 340. Que en el sector 1 la delimitació es fa directament amb el sòl no urbanitzable, encara que per motius geogràfics com són l'existència d'un desnivell i d'una séquia a la qual es fa coincidir el límit del sector. Finalment, el sector 3, en la banda sud limita directament amb sòl urbà amb la mateixa qualificació que aquell, és a dir, sòl industrial.   
Per tot això no s'observen inconvenients quant al compliment dels criteris de sectorització.  
3. Directrius definitòries de l'evolució urbana  
En aquest punt, es fa una explicació de les fitxes dels distints sectors, i s'hi concreta el contingut que fa referència la Instrucció de Planejament 1/96, és a dir, la definició de les línies mestres d'allò que es vol aconseguir amb l'ordenació.   
4. Condicions de programació i urbanització dels sectors  
S'incorporen en el document fitxes individualitzades de cadascun dels sectors, i s'arrepleguen les dades relatives a les característiques urbanístiques del sector: determinacions urbanístiques (superfície, zonificació, àrees de repartiment...), usos i intensitats (ús dominant, edificabilitat, aprofitament tipus...), dotacions (viari, espais lliures, equipaments...), criteris d'ordenació i desenvolupament i la gestió, en aquesta última s'inclouen les condicions de connexió de cadascun dels sectors que a la vegada suposen condicions de desenvolupament d'aquests.  
5. Ordenació del sòl no urbanitzable  
En aquest punt, hi ha remissió a allò que s'ha disposat en les normes subsidiàries que s'homologuen, que ja estaven ajustades a la Llei del Sòl no Urbanitzable de la Comunitat Valenciana.  
6. Tractament dels béns de domini públic no municipal  
El document recull les zones de protecció dels distints béns de domini públic no municipals que travessen el terme municipal de Massalavés.  
Així mateix, s'ha de tenir en compte els informes emesos per les administracions competents en matèria de carreteres, en concret ajustar el nom dels elements de la xarxa viària a la nova nomenclatura de conformitat amb el Decret 23/95, Catàleg del sistema viari de la Comunitat Valenciana, l'assumpte de les zones de protecció que apareix ja dibuixat en el pla P2 i en la VV 3026 en el punt pròxim al pas superior sobre l'autovia N 340, on hi ha una llastra de sòl urbà, s'entén vàlida la definició de la protecció de la via i la no col·locació de cartells publicitaris o instal·lacions fixes o desmuntables entre l'aresta exterior de la calçada i la línia edificable.  
Finalment, mitjaçant l'informe de Ferrocarrils de la Generalitat Valenciana, que incideix en l'assumpte de reflectir correctament les zones d'afectació del ferrocarril, cosa que es reflecteix en el pla corresponent.  
7. Establiment d'àrees de repartiment i de determinació dels aprofitaments tipus corresponents.  
S'estableix una àrea de repartiment per a cada sector de sòl urbanitzable i s'acudeix a la tècnica residual de l'article 63.2 de la LRAU per al sòl urbà.  
Respecte de l'aprofitament tipus:  
- En els sòls urbanitzables s'indica que l'aprofitament subjectiu serà el 90% de l'aprofitament tipus. I és, en aquest cas, l'aprofitament tipus igual a l'aprofitament objectiu.  
Així mateix, es justifiquen les diferències dels aprofitaments tipus assignats a cada sector, especialment amb referència al de 0,35 m2/m2, en la diferent zonificació, i es preveu en una zona residencial de baixa densitat i amb major qualitat de vida.  
- En el sòl urbà s'assenyala que l'aprofitament subjectiu coincideix amb l'aprofitament objectiu. Serà així quan no estiguen inclòs en unitats d'execució, de conformitat amb l'article 2 de la 7/97, de 14 d'abril, de mesures liberalitzadores en matèria de sòl i de col·legis professionals.  
8. Zona d'ordenació detallada diferenciada dels nuclis històrics tradicionals  
Es manté el que s'ha referit en les normes subsidiàries, i es realitza una remissió a aquestes.  
9. Ordenació dels terme confrontants  
Tots els límits del terme es classifiquen de sòl no urbanitzable, sense tenir major incidència recíproca amb els terme confrontants.  
Únicament en la confrontació amb el terme d'Alzira, a través del riu Verd, es troba un tot continu de sòl no urbanitzable de protecció paisatgística i de protecció de llits dels rius, i s'incideix en la franja corresponent en aquest terme municipal, en el d'Alberic i en el de Benimodo.  
10. Ordenació detallada  
El sector 1 s'ordena detalladament des del document d'homologació. No s'aprecia cap objecció en el desenvolupament d'aquesta possibilitat.  
Quart  
La Comissió Territorial D'urbanisme és l'òrgan competent per a emetre dictamen de resolució sobre l'homologació dels plans urbanístics de municipis menors de 50.000 habitants, de conformitat amb la disposició transitòria primera, punt 2, per remissió a l'article 38.3, de la Llei Reguladora de l'Activitat Urbanística, en relació amb l'article 10.A, per remissió de l'art. 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
A la vista dels antecedents i dels fonaments exposats, la Comissió Territorial d'Urbanisme de València, en sessió del dia 28 de maig de 1997, acorda aprovar definitivament el document d'homologació de les Normes Subsidiàries de Planejament de Massalavés a la LRAU, segons la Instrucció d'Homologació 1/96.  
L'Ajuntament de Massalavés haurà de notificar el contingut d'aquest acord a tots els particulars interessats en l'expedient de referència.  
Contra aquesta resolució, que no posa fi la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de recepció d'aquesta notificació.  
Tot això sense perjudici que es puga presentar qualsevol altre recurs que s'estime pertinent.  
València, 28 de maig de 1997.- El secretari de la Comissió Territorial d'Urbanisme: José Manuel Palau Navarro.